stanford-oval/wikipedia huggingface dataset:
טום קרוז

| --- | --- |

טום קרוז בכנס קומיק-קון, סן דייגו 2019
 לידה:  3 ביולי 1962 (בן 62) ארצות הברית סירקיוז, ניו יורק, ארצות הברית 
 שם במה:  Tom Cruise 
 שם לידה:  Thomas Cruise Mapother IV 
 מדינה:  ארצות הברית 
 תקופת הפעילות:  מ-1981
 מקום לימודים:  חטיבת הביניים הנרי מונרו  Glen Ridge High School  St. Xavier High School 
 בן או בת זוג:  מיימי רוג'רס (9 במאי 1987–4 בפברואר 1990)  ניקול קידמן (24 בדצמבר 1990–2001)  קייטי הולמס (28 בנובמבר 2006–20 באוגוסט 2012)  רבקה דה מורניי (1983–1985)  פנלופה קרוז (2001–2004) 
 צאצאים:  סורי קרוז, Isabella Jane Cruise, קונור קרוז 
 מספר צאצאים:  3 
 פרסים והוקרה:  2.5 פרסי גלובוס הזהב, פרס סאטורן
 http://www.tomcruise.com
 פרופיל ב-IMDb
 חתימה:   
 
קרוז, 1989
תומאס קרוז מייפות'ר הרביעי (באנגלית: Thomas Cruise Mapother IV; נולד ב-3 ביולי 1962), הידוע בתור טום קרוז, הוא שחקן קולנוע ומפיק אמריקאי. הוא היה מועמד לשלושה פרסי אוסקר וזכה בשלושה פרסי גלובוס הזהב לאותם הסרטים: "נולד בארבעה ביולי" (1989), "ג'רי מגווייר" (1996) ו"מגנוליה" (1999).
ביוגרפיה > קריירת מפיק

ב-1996 הקים קרוז חברת הפקה משלו, והחל לקבל כוח רב יותר בסרטים בהם כיכב. הסרט הראשון אותו הפיק, "משימה בלתי אפשרית", היה להצלחה חובקת עולם, כשחלק ניכר מרווחי הסרט הגיעו היישר לכיסו.
ביוגרפיה > פרסים והוקרה

בדצמבר 2024, הוענק לקרוז עיטור השירות הציבורי של הצי האמריקאי, שהוא אות הכבוד הגבוה ביותר שהצי יכול להעניק לאזרח. הטקס נערך באולפני לונגקרוס ליד לונדון, ואת העיטור העניק לו מזכיר הצי האמריקאי, קארלוס דל טורו. העיטור ניתן לקרוז על תרומתו המתמשכת בהעלאת המודעות לתפקידם של הצי וחיל הנחתים, במיוחד דרך סרטיו כמו "טופ גאן" ו"טופ גאן: מאווריק", שעוררו גלי התעניינות בשירות הצבאי בארצות הברית.
קרוז, שכיכב במספר סרטים עם דמויות צבאיות, כבר זכה בעבר לתואר "טייס ימי של כבוד" ב-2020 יחד עם המפיק ג'רי ברוקהיימר, בזכות עבודתם על הסרט "טופ גאן" המקורי. בתגובה לקבלת העיטור, קרוז הביע גאווה על כך שהיווה השראה למשרתי הצי והנחתים לאורך השנים.
ביוגרפיה > חיים אישיים

קרוז התחתן עם השחקנית האמריקאית מימי רוג'רס ב-1987. הם התגרשו ב-1990. באותה שנה כיכב בסרט מרוצי המכוניות "ימי הרעם" לצד שחקנית אוסטרלית צעירה בשם ניקול קידמן. בין השניים התפתח רומן מתוקשר, שהוביל כעבור זמן קצר לנישואיהם. אחרי 11 שנות נישואים, הכריזו בני הזוג בפברואר 2001 באופן רשמי על פרידתם. קרוז וקידמן אימצו שני ילדים בזמן נישואיהם.
באפריל 2005 החל קרוז לצאת עם השחקנית האמריקאית קייטי הולמס, הצעירה ממנו ב-16 שנים. באפריל 2006 נולדה לזוג ילדה. באותה שנה הם התחתנו ולאחר חמש שנות נישואים, התגרשו.
מאז 1990 קרוז חבר פעיל בכנסיית הסיינטולוגיה.
הערות שוליים

↑  '"`UNIQ--templatestyles-00000000-QINU`"'"Tom Cruise Biography". נבדק ב-17 באוקטובר 2007. {{cite web}}:  (עזרה)
↑  Stated on Inside the Actors Studio interview with Cruise, January 11, 2004; can be viewed at http://www.youtube.com/watch?v=2xYsFLyTsDU
↑  '"`UNIQ--templatestyles-00000003-QINU`"'"Genealogy.com: Ancestry of Tom Cruise". Genealogy.com website. Genealogy.com. 8 באוגוסט 2002. אורכב מ-המקור ב-2006-05-09. נבדק ב-31 במרץ 2010. {{cite web}}:  (עזרה)
↑  '"`UNIQ--templatestyles-00000005-QINU`"'"North East Wales: Cruise's Welsh roots uncovered". BBC News website. BBC. 18 בינואר 2004. נבדק ב-31 במרץ 2010. {{cite news}}:  (עזרה)
1 2 3 4  '"`UNIQ--templatestyles-00000007-QINU`"'"I Can Create Who I Am". Parade. 9 באפריל 2006. נבדק ב-18 בפברואר 2011. {{cite web}}:  (עזרה)
↑  טל היינריך, אבא התעלל בו(הקישור אינו פעיל, 6 באפריל 2023), באתר נענע 10,‏ 6/4/2006
↑  Tom Cruise - Biography
↑  '"`UNIQ--templatestyles-0000000C-QINU`"'"Tom Cruise's Canadian stay revealed". Jam.canoe.ca. 2008-01-19. נבדק ב-2012-04-15.
↑  '"`UNIQ--templatestyles-0000000E-QINU`"'Ottawa, The (2008-01-18). "Cruise's time in capital one for books". Canada.com. נבדק ב-2012-04-15.
↑  '"`UNIQ--templatestyles-00000010-QINU`"'"Excerpt Tom Cruise: An Unauthorized Biography". Beta.bordersstores.com. 2012-03-29. אורכב מ-המקור ב-2008-01-20. נבדק ב-2012-04-15.
↑  Cf. Tom Cruise: An Unauthorized Biography, pp.24-26.
↑  Cf. Tom Cruise: An Unauthorized Biography, page 47
↑  Tom Cruise Biography - Facts, Birthday, Life Story - Biography.com
↑   "אהבה בשחקים", במסד הנתונים Box Office Mojo (באנגלית)'"`UNIQ--templatestyles-00000017-QINU`"'
↑  איתמר רונאל,'"`UNIQ--nowiki-00000019-QINU`"'‏קרוז קונטרול, באתר ‏מאקו‏, 24 בספטמבר 2017
1 2  רשמית: טום קרוז מקבל כנפיים, באתר www.israelhayom.co.il
↑  טום קרוז וקייטי הולמס מתגרשים, באתר ynet, 29 ביוני 2012
↑  יובל אברמוביץ','"`UNIQ--nowiki-0000001C-QINU`"'הלו קייטי, באתר ישראל היום, 13 ביולי 2012
| --- | --- |
בקרת זהויות :  NLI: 987007436954505171  PLWABN: 9810555660105606  BIBSYS: 90929862  BNE: XX1109117  BnF: cb12199014b (data)  CANTIC: a11779627  CiNii: DA08938697  GND: 118872206  ISNI: 0000 0001 2141 6345  LCCN: n87880878  LNB: 000186847  MusicBrainz: 05701f26-2083-41fa-9549-22ef7714b0c3  NARA: 10571715  NDL: 00620541  NKC: jn20000700340  NLA: 35830645  NLK: KAC202076794  NTA: 073163406  RERO: 02-A006568922  SNAC: w6hx1k5f  SUDOC: 059677414  Trove: 1107079  VIAF: 84032940   WorldCat (עם VIAF): 84032940
מתחת לגלגל

| --- | --- |

 מידע כללי
 מאת:  הרמן הסה
 שפת המקור:  גרמנית
 סוגה:  רומן
 הוצאה
 תאריך הוצאה:  1906
 מספר עמודים:  171
 הוצאה בעברית
 הוצאה:  הוצאת שוקן
 תאריך:  1975
 תרגום:  בצלאל וכסלר
 סדרה
 ספר קודם:  פטר קמנצינד 
 קישורים חיצוניים
 הספרייה הלאומית:  001339197
 
מתחת לגלגל (בגרמנית : Unterm Rad)  הוא רומן מאת הרמן הסה אשר ראה אור בשנת 1906.
תקציר העלילה

הספר מספר את סיפורו של האנס גיבּנראית, נער מוכשר הנשלח למדרשה האוונגליסטית במאולברון. החינוך שהוא סופג שם ממוקד בהרחבת הידע שלו אך זונח את התפתחות אישיותו ואופיו. הוא מתיידד עם הרמן היילנר, אשר בניגוד אליו אינו שוקד על לימודיו והוא אף ליברלי יותר בתפישתו. הידידות מקלה על האנס. כאשר היילנר מגורש מהמדרשה מתמעטים הישגיו של גיבנראת והוא מראה סימנים של מחלת נפש ועל כן נשלח לביתו.
בביתו, הוא מתקשה להתמודד עם מצבו. הוא איבד את ילדותו כשהשקיע בלימודים ולכן מעולם לא עלה בידו ליצור קשרים ארוכים אישיים עם אנשים בעיירה שלו. הוא הופך לנפח ונהנה מעבודתו שאופייה מעשי בניגוד למופשטות שטמונה בלימודים. בסיום הסיפור, טובע האנס גיבנראת בנסיבות מסתוריות. הסיפור אינו מציין מפורשות שהמוות של האנס היה התאבדות אך לפי מומחים קיימים רמזים ברורים לכך בספר[דרוש מקור].יש הטוענים מאידך,ששקיעתו האיטית בדיכאון מז'ורי היא שהובילה אותו לשיברון -לב שהתעצם והגיע לשיא כאשר נהתמכר לאלכוהול וכל אלו גרמו לבסוף למותו.
"מתחת לגלגל" הוא אחד הספרים הראשונים של הרמן הסה ובו הוא מבקר בחריפות את החינוך שמתמקד רק בהישגים האקדמיים של הסטודנטים. בספר טמונים יסודות ביוגרפיים מחייו של הסה שכן גם הוא למד במדרשה המתוארת ולבסוף גורש ממנה.
ציטטה מהסיפור

"מורה מעדיף חמורים אחדים בכיתתו מאשר גאון אחד ויחיד. ובעצם הצדק עמו, כי אין זה מתפקידו לייצר אנשי רוח מופלאים, אלא יודעי לטינית טובים, מביני חשבון ואזרחים ישרי לב נאמנים, אבל, מי סובל יותר ממי, המורה מתלמידו או להפך? מי משניהם עריץ יותר, מי מציק למי יותר, ומי משניהם הורס ומחלל חלקים מנפש הזולת ואת חיי הזולת ? את זאת אין לבדוק מבלי להתמרמר."
ראו גם

רומן חניכה
פלי הנמר פלד

| --- | --- |

פלי הנמר באירוע העשור לוויקימדיה ישראל
 לידה:  26 ביולי 1947 (בן 77)
 מדינה:  ישראל 
 השכלה:  אוניברסיטת תל אביב 
 
פלי הנמר פלד, דצמבר 2016
פלי-הנמר פלד (נולד בשם ישראל פלד ב-26 ביולי 1947) הוא נשיא קבוצת המדיה והפקות האירועים "אנשים ומחשבים" ומייסדה, והוגה "שיטת הנמר" לאימון אישי לכישורי חיים עסקיים.
ביוגרפיה

פלד הוא בוגר החוג לכלכלה באוניברסיטת תל אביב במסגרת העתודה האקדמית. לאחר לימודיו שירת בצה"ל ביחידת המחשב יענ"א המסונפת לממר"ם. עם סיום שירותו בצה"ל עבר לחברת יבמ ישראל וכיהן בתפקידי ניהול מכירות ושיווק כ-10 שנים.
את שם החיבה "פלי" המציאה אשתו דליה-אסיא פלד. לימים, עם פיתוח "תורת הנמר" ומסע ההרצאות שהוא עורך בארץ ובעולם, שינה את שמו הפרטי - גם במרשם האוכלוסין - לפלי הנמר פלד, והוא מוכר בשם "פלי הנמר".
בשנת 2024 זכה בפרס מפעל חיים מטעם עמותת בוגרי ממר"ם.
פעילות

בשנת 1981 הקים את אנשים ומחשבים שלימים התפתחה לקבוצה העוסקת בתקשורת, הפקות ואירועים, אותה הוא מנהל יחד עם אשתו, דליה פלד. הקבוצה מונה עשרות עובדים ועיקר עיסוקה הוא בתחום המדיה, העיתונות, האירועים וההדרכה. לקבוצה מדיה העוסקת בתחומים מקצועיים ופונה למנהלי ומקצועני המחשוב וההיי-טק בישראל בשני ערוצים עיקריים: פורטל אנשים ומחשבים בנושאי מחשוב וטכנולוגיה, ניוזלטר יומי בשם "דיילי מיילי", ובעבר בעידן הפרינט הוציאה לאור גם את השבועון "Information Week".
בשנת 2004 הקים פלד את C3 - מועדון המנכ"לים והמנמ"רים של תעשיית הטכנולוגיה בישראל. במועדון חברים כמה מאות מנהלים מחברות וארגונים, הנפגשים כמה פעמים בשנה בישראל ומחוצה לה כדי להעשיר את ניסיונם ולהעמיק את הקשרים הבלתי אמצעיים. מועדונים נוספים הם: CSC למנהלי אבטחת מידע וסייבר, C6 למנהלי תשתיות, טכנולוגיה וחדשנות ופורום WIT Women In Tech. נכון ל-2021 "אנשים ומחשבים" יוזמת, מפיקה ומנהלת מעל 150 כנסים ואירועים בשנה.[דרוש מקור]
פלד ייסד ופיתח את "תורת הנמר", פילוסופיה המקנה כלים מעשיים להתמודדות בחיים. פלד כתב שישה ספרים "הטאו של הנמר", "הרוב בסדר בשאר אני מטפל", "אני בוחר להיות נמר", "הנמר זה הסוד שלי", איך לבנות או להרוס את חייך במו ידיך" ו"נמרולוגיה" - בהם הוא מתאר ומסביר את שיטתו. פרט לשימוש במילים וביטויים מחיי הג'ונגל, פלד נוהג ללבוש פריטי לבוש מנומרים, משרדו מקושט בהתאם ויש לו אוסף של אלפי פריטים מנומרים. ברוח שיטתו תרם נמר שנקרא על שמו לספארי ברמת גן. כיום הנמר פלי מפוחלץ בתצוגה מרכזית במוזיאון הטבע ע"ש שטיינהרדט.
מאז שיצר את תורת הנמר, מפיץ פלד את משנתו בקורסים ובהרצאות בקרב עובדים רבים בהיי-טק ומרבה להופיע לפני נוער.
ספריו

"הטאו של הנמר", 2007
"הרוב בסדר בשאר אני מטפל", 2009
"אני בוחר להיות נמר", 2010
"הנמר זה הסוד שלי", 2013
"איך לבנות או להרוס את חייך במו ידיך"
"נמרולוגיה"
"תובנות של נמרים"
הערות שוליים

↑  יניב הלפרין, מוטי גוטמן ופלי הנמר זכו בפרסי מפעל חיים, באתר אנשים ומחשבים, ‏10 בנובמבר 2024
↑  פלי הנמר מהספארי הלך לעולמו בגיל 17, באתר "אנשים ומחשבים", 31 בינואר 2017
↑  איך לבנות או להרוס את חייך במו ידיך - הספר המלא
↑  פלי הנמר,'"`UNIQ--nowiki-00000003-QINU`"'‏ספר חדש: "תובנות של נמרים", באתר "אנשים ומחשבים", 1 בינואר 2023
| --- | --- |
בקרת זהויות :  NLI: 987007290770105171  VIAF: 299246767   WorldCat (עם VIAF): 299246767
רופא

ערך זה עוסק באדם העוסק במקצוע הרפואה. אם התכוונתם לפירושים אחרים, ראו .
"הרופא" מאת סמואל ליוק פילדס
רופא (נפוץ גם הכינוי דוקטור ובכתיב מקוצר: ד"ר, על אף המשמעות הכללית יותר של מושג זה) הוא אדם העוסק במקצוע הרפואה, שנקרא גם רפואה קונבנציונלית .
רופאים מטפלים בחולים ובפצועים על-מנת לרפא אותם וכן עשויים לסייע גם לאנשים בריאים להימנע ממחלות (רפואה מונעת). חלק מהרופאים עוסקים גם במחקר רפואי.
רופאים מוסמכים לקבל החלטות מורכבות וגורליות למצבו הבריאותי של החולה כמו כריתת איברים, פעולות כירורגיות מסובכות וכדומה.
מיעוטם של הרופאים הם רופאים כלליים. רוב הרופאים משלימים לפחות התמחות אחת ומוגדרים כמומחים לתחומים מסוימים, כגון רפואה פנימית, כירורגיה, רפואת ילדים, רפואת עיניים, אנדוקרינולוגיה וכיוצא בזה. חלק מהמומחים ממשיכים למומחיות נוספת, ובסוף ההכשרה המקצועית מוגדרים כ"מומחה בכיר" ויש אומרים "מומחה על", לדוגמה: מומחיות ברפואה פנימית וגסטרואנטרולוגיה, מומחיות ברפואה פנימית וגריאטריה, מומחיות בכירורגיה כללית וכירורגיה כלי דם, מומחה בכירורגיה אורתופדית וכירורגיה עמוד שדרה, מומחיות ברפואת ילדים ורפואת מחלות זיהומיות בילדים ואנדוקרינולוגיה-ילדים ועוד. במרבית המקצועות, כגון אלה שהוצגו, לא ניתן להתחיל הכשרה למומחיות שנייה, ללא סיום מומחיות ראשונה.
האיש הנחשב כראש וראשון מבין הרופאים המפורסמים הוא היפוקרטס, "אבי הרפואה" שתורת ארבע הליחות שלו החזיקה מעמד כאלפיים שנה.
מהות העיסוק הרפואי

עיסוקם של רופאים כיום כולל פעולות המבדילות את הרפואה ממקצועות פרא-רפואיים:
בחינת ממצאי מעבדה, לרוב כאלה הנוגעים לאחד או יותר מתחומי התמחותו של הרופא (אם ישנם כאלה).
מתן דיאגנוזה רפואית על סמך ממצאי מעבדה וכן בדיקה פרטנית.
הנפקת מרשמים לתרופות והמלצה על תוספי תזונה. (אין חובת מרשמים לתוספי תזונה).
ביצוע ניתוחים ואופרציות פולשניות אחרות, ומעקב רפואי לאחריהם לווידוא ריפוי והשתקמות הגוף.
מתן חוות דעת מדיקו-ליגאליות בנושא של אחד או יותר מתחומי התמחותו של הרופא (אם ישנם כאלה). חוות הדעת יכולה להינתן עבור גופים מסחריים למשל טופס דיווח בריאות לעובדי חברות ועסקים, או לרשויות, לדוגמה רשות הרישוי ומתן אישור לאחר בדיקת עיניים מטעם אופטומטריסט לצורך קבלת רישיון נהיגה, בית המשפט למתן חוות דעת רפואית לצורך קביעת נכות בתביעות נזקי גוף ועוד.
עיסוק ברפואה בישראל

עיסוק ברפואה בישראל מצריך רישיון מטעם משרד הבריאות. הכשרה לקראת קבלת הרישיון ניתנת בבתי הספר לרפואה. לימודי רפואה בישראל מתקיימים בשישה בתי ספר לרפואה. רישיון לעסוק ברפואה בישראל ניתן גם למי שלמד באוניברסיטאות שלא בישראל, לאחר שעמד בבחינה מתאימה. רופאים המעוניים בכך יכולים לעבור תקופת התמחות, שאורכה ברוב המקצועות ארבע שנים, מקצועות שאינם כירורגיים ועד שש וחצי שנים לגבי מקצועות כירורגיות לסוגיהם, והכוללת שתי בחינות מקיפות (ראשונה בכתב ומוגדרת "שלב א" ו"שלב ב" בעל-פה), ובסופה הם מקבלים את התואר "מומחה" במקצועו. רופא שלא התמחה מוגדר כרופא כללי ויכול לעבוד בעיקר במרפאות של קופות החולים.
הטיפול הרפואי ניתן במרפאות, בבתי חולים, בקליניקות פרטיות ולעיתים אף בבית החולה. לרשות הרופאים עומדים כלי עזר רבים: מכוני מחקר, מכוני רנטגן, מעבדות, טכנאיים ועוד. רופאים רבים בישראל מחזיקים בשתי משרות: משרה כשכיר בבית חולים או בקופת חולים, ומשרה כעצמאי בקליניקה פרטית.
ראו גם

לימודי רפואה בישראל
שבועת הרופאים
פנקס הרופאים
MD-PhD
לקריאה נוספת

דוד האלוב, פרדס דוד או תולדות רופאי ישראל: כולל תולדות קורות וחיי רופאי בני עמנו ותולדות ספריהם ... גם נתוסף בו תולדות ימי העתים ... ותולדות הליטעראטור העברית בכלל. וינה תרל"ח-תרמ"ב.
מובי דיק

ערך זה עוסק ברומן מאת הרמן מלוויל משנת 1851. אם התכוונתם למשמעות אחרת, ראו .
עטיפת הספר בתרגום אהרן אמיר, 1981, הוצאת כתר
מוֹבִּי דִיק (באנגלית: Moby-Dick) הוא רומן מאת הרמן מלוויל. הספר יצא לאור לראשונה בתאריך 18 באוקטובר 1851 בלונדון בגרסה מצונזרת בשם "הלווייתן" (The Whale). ב־14 בנובמבר אותה שנה פורסם הספר במלואו בארצות הברית.
סגנון הרומן היה מהפכני לזמנו, והוא כלל תיאורי שיטות שונות לציד לווייתנים, סיפורי הרפתקאות והרהורי המספר השזורים בתוך הנושאים בסיפור, בשילוב עם אזכורים בנושאי ספרות, היסטוריה, מיתולוגיה, דת, פילוסופיה ומדע.
אף שהרומן לא התקבל באהדה כשפורסם, הוא נחשב כיום לחלק מהספרות הקנונית בשפה האנגלית, והציב את מלוויל בשורה הראשונה של הסופרים האמריקאים. הספר מופיע במקום השישי ב״רשימת 100 הספרים הטובים ביותר בכל הזמנים״.
על הספר

עלילת הרומן "מובי דיק" מלווה את צוות הספינה "פקווד" (Pequod), ובראשם הקברניט הקווייקרי, אחאב, במסע ציד לווייתנים מסביב לעולם. תוך כדי המסע נחשף הקיבעון של אחאב, שדוחף אותו באובססיביות לנקום בלווייתן הלבן העצום בגודלו, מובי דיק. בהיתקלות קודמת איתו גרם מובי דיק לאחאב לאבד את רגלו, וחרש צלקת עמוקה לאורך גופו.
העלילה מבוססת בחלקה על מקרה אמיתי שאירע לספינת ציד לווייתנים ושמה "אסקס", שיצאה מננטקט מסצ'וסטס בשנת 1820 וטבעה. כאשר הייתה הספינה במרחק של כ־3,700 ק"מ מהחוף המערבי של דרום אמריקה, הותקפה על ידי לווייתן עצום-ממדים מהמין ראשתן גדול-ראש (Sperm Whale), והוא ניפץ את ספינתם ונמלט. ניצול הספינה, אוון צ'ייס, פרסם את הסיפור ב-"Narrative of the Most Extraordinary and Distressing Shipwreck of the Whale-Ship Essex". בכתיבת "מובי דיק" נשען מלוויל גם על ניסיונו שלו כמלח, ובמיוחד על מסעותיו באוניית ציד לווייתנים מ-1841 עד 1842. פרט ל"מובי דיק" אין בכתביו של מלוויל התייחסות אחרת לתקופה זו, ועל כן אין לדעת אם "מובי דיק" הוא רומן מפתח (כספריו הקודמים) או ספר בדיוני לחלוטין.
אף שרוב הרומן מסופר בגוף ראשון על ידי ישמעאל, ישנם בספר גם פרקים הכתובים כתמונה במחזה, ומונולוגים של אחאב ושל אחרים המבטאים את מחשבותיהם הנסתרות, שאינן ידועות לישמעאל.
בנוסף על סיפור העלילה, מתאר ישמעאל בפרטי פרטים את כל שלבי הציד של הלווייתן: החל מכלי הנשק, החבלים והסירות והכנתם לשימוש, דרך תפיסת הלווייתן, גרירתו לצד הספינה, ביתורו וחיתוך השומן שלו, ועד לניקוי האונייה לאחר סיום העבודה. כמו כן, ישנם תיאורים מפורטים של הלווייתן עצמו, גודלו, צבעו (הלבן), זנבו, ראשו וכדומה. הוא עוסק גם במיון סוגי הלווייתנים, פירוט ההבדלים ביניהם והסברים על חייהם בלהקות וכיחידים.
מלבד מוטיב השמות הברור שמפנה לסיפור התנכ"י בין אליהו לאחאב; קיים (כנראה) גם מוטיב נוסף סמוי לסיפורו של איוב.
הרומן רווי אמירות וטענות בנושאי דת, פילוסופיה, ואף על האתיקה של ציד לווייתנים. התמה המרכזית בסיפור נוגעת למתח שבין דטרמיניזם, ובהקשר זה הגורל לבין רצון חופשי. העלילה פותחת בדרשה של האב מאפל (Mapple) ובנבואתו של אליהו, מלח לשעבר בצוותו של אחאב, אשר מזהירים מפני החורבן שעתיד ליפול עליו. אליהו מזהיר באופן ישיר כי המסע יסתיים במוות, ואילו האב מאפל נושא דרשה על סיפור יונה והדג הגדול, לפיה הניסיון למרוד בגורל המוכתב על-ידי האל נידון לכישלון. בהמשך, שלוש דמויות משנה נוספות מנבאות את חורבן הניסיון לנקום במובי דיק, ניסיון הנקמה שמוביל קפטן אחאב במהלך העלילה. לבד מהנבואות, במהלך העלילה הולך ומתבהר כי היעד אינו אפשרי, וכי אין בכוחו של הצוות לגבור על הלוויתן, דבר המביא את סטארבק לבקש להמית את קפטן אחאב. בסופו של דבר סטארבק חוזר בו, משום האיסור הקטגורי שהוא מזהה בהמתת אדם, אך הדבר מתברר כטעות טרגית. בניגוד לכל הסימנים, אחאב מבהיר במהלך העלילה כי אין דבר רע בנקמה, וכי האדם שולט בגורלו, לעיתים במילים אלו ממש. הלוויתן נמשל אפוא לאל ולכוחות הגורל, וניסיון הנקמה של אחאב אינו אלא ניסיון האדם למרוד בגורל המוכתב מראש וליישם את רצונו החופשי. במהלך העימות הסופי, חרף הפגיעות המדויקות, הצוות לא מצליח לגבור על מובי דיק, ומתבהר כי לא היה להם סיכוי כלל מלכתחילה.
הדמויות

ישמעאל – הוא המספר. ישמעאל הוא מלח צעיר שיצא להפלגה ראשונה על ספינה לציד לווייתנים והניצול היחיד מהספינה "פקווד". את קורות אנשי הספינה הוא מספר מנקודת מבטו. השם ישמעאל, כשם בנו של אברהם התנכ"י, מסמל יתמות ונידוי חברתי, ואכן בהתחלה סיפר ישמעאל כי בכוונתו לצאת לים בגלל ניכור חברתי.
אחאב – הוא רב החובל של ה"פקווד". האובססיה שלו לנקום במובי דיק הביאה חורבן על הספינה ועל צוותה. הוא התייחס ללווייתן כאל כוחות האופל שבהם צריך להילחם. כמו המלך אחאב התנ"כי, גם הוא על פניו שליט, אך בעצם מוטה ומוכה בידי הגורל.
מובי דיק – הלווייתן הלבן, אשר הותקף על ידי ספינות רבות, אך הצליח להדוף ולהרוס את מתקיפיו.
סטארבק – חובל ראשון של הפקווד, רציני ומהורהר, היחיד שהביע את התנגדותו למסע הנקמה של אחאב והכריז כי טירוף ואיוולת הם לבקש נקם מחיה שאינה מסוגלת למחשבה. רשת בתי הקפה "סטארבקס" קרויה על שמו.
סטאב – חובל שני על ה"פקווד", בעל מזג עליז, מקטרת בפיו, צייד לווייתנים מיומן.
פלאסק – חובל שלישי על ה"פקווד", נמוך קומה וחסון ובעל אופי לוחמני.
מטילי הצלצל
קְוִויקְוֵוג – בן למלך של שבט קניבלים. על אף היותו עובד אלילים הפך לחבר נפש של ישמעאל והציל אנשים אחדים מטביעה. בזכות ארון המתים שלו הציל בעקיפין גם את ישמעאל.
טַשְטֵגוֹ – אינדיאני פראי.
דָאגוּ – מטיל צלצל אפריקאי בעל הופעה אצילית.
פֵדָאללָה– ראש צוות המלחים שהביא אחאב בסתר, שימש גם כיועץ רוחני לאחאב וניבא את סופו שלו ושל אחאב. שאר המלחים התייחסו אליו כאל דמות שטנית.
פיפין או פיפ– מלח שחור צעיר, שאיבד את שפיותו לאחר שננטש בים. אחאב מרחם עליו ומעניק לו חסות.
אליהו – נביא זעם המופיע לפני צאת הספינה למסע ומנבא את אחריתו של אחאב. דמותו מקבילה לאליהו הנביא המוכיח את אחאב מלך ישראל.
עיבודים בקולנוע, בתיאטרון ובמוזיקה

מובי דיק – סרט אילם משנת 1929.
חזרות על מובי דיק – סרט טלוויזיה משנת 1955 עם אורסון ולס.
מובי דיק – 1956 סרט קולנוע של ג'ון יוסטון עם גרגורי פק בתפקיד קפטן אחאב.
מובי דיק – קטע אינסטרומנטלי של לד זפלין ובו קטעי תיפוף ארוכים. הקטע הופיע לראשונה באלבום Led Zeppelin II.
מובי דיק – המחזמר – מחזמר מ-1990.
פרק במסע בין כוכבים – שורות מהספר מצוטטות בסרטים מסע בין כוכבים 2: זעמו של חאן ומסע בין כוכבים 8: המפגש.
מובי דיק – מיני-סדרה בשני חלקים מ-1998 עם פטריק סטיוארט בתפקיד קפטן אחאב וגרגורי פק – בתפקידו האחרון לפני מותו – בתפקיד האב מייפל.
מובי דיק – וידאו ארט של האמן גיא בן-נר משנת 2000.
להקת המטאל האמריקאית מאסטודון ביססה את אלבומה leviathan על הספר.
מובי דיק – סדרת אנימציה צרפתית ששודרה בערוץ לוגי בשנת 2006
מובי דיק – סרט קולנוע אמריקאי שיצא בשנת 2010 עם עלילה מורכבת במקצת הכוללת מטוס שמנסה לפגוע בלוויתן.
בלב ים (סרט קולנוע) – סרט המספר את סיפורה האסקס, ספינת ציד לווייתנים שצוותה מתעמת עם לווייתן ענק, במאה ה-19.
הנצחה

מספר רב של אתרים בחצי האי האנטארקטי בארץ גרהאם נקראים לכבודו של הרמן מלוויל על שמו (קרחון מלוויל), ועל שם דמויות מ"מובי דיק" ובהם: פסגות פיפין; נקודת טשטגו; קרחון סטאב; הר קוויקווג; קרחון סטארבק; קרחון פלאסק; פסגת ספאוטר; פסגת דאגו; פסגת גבריאל; והר מייהו.
תרגומים לעברית

הרמן מלוויל, מובי דיק. עברית: אליהו בורטניקר. ירושלים ותל אביב, הוצאת ספרים מ. ניומן, 1952. הדפסה שנייה: תשל"א.
הרמן מלוויל, מובי דיק. עברית: אליעזר כרמי, מוציא לאור תל אביב: רביבים, תש"ם.
הרמן מלוויל, מובי דיק. עברית: אהרן אמיר. אחרית־דבר: צפירה פורת. ירושלים, בית הוצאה כתר, 1981. 2 כרכים.
הרמן מלוויל, מובי דיק. מאנגלית: גרשון גירון. תל אביב הוצאת ידיעות אחרונות וספרי חמד, 2009.
ראו גם

לווייתנאים בתרבות
לקריאה נוספת

יהונתן דיין, אקווה-פואטיקה: קריאה ב"מובי דיק", הוצאת רסלינג, תל אביב, 2012.
הערות שוליים

↑  The Greatest Books (באנגלית)'"`UNIQ--templatestyles-00000000-QINU`"'
↑  אתרים באנטארקטיקה הנקראים על שם דמויות מ"מובי דיק"
↑  פסגות פיפין באתר הגאזט האנטארקטי של ממשלת אוסטרליה
↑  נקודת טשטגו באתר הסקר הגאולוגי של ארצות הברית
↑  קרחון סטאב באתר הסקר הגאולוגי של ארצות הברית
↑  הר קוויקווג באתר הסקר הגאולוגי של ארצות הברית
↑  קרחון סטארבק באתר הסקר הגאולוגי של ארצות הברית
↑  קרחון פלאסק באתר הסקר הגאולוגי של ארצות הברית
↑  פסגת ספאוטר באתר הסקר הגאולוגי של ארצות הברית
↑  פסגת דאגו באתר הסקר הגאולוגי של ארצות הברית
↑  פסגת גבריאל באתר הסקר הגאולוגי של ארצות הברית
↑  הר מייהו באתר הסקר הגאולוגי של ארצות הברית
| --- | --- |
בקרת זהויות :  NLI: 987007521004905171  PLWABN: 9810653099205606  BnF: cb120108674 (data)  GND: 4204518-6  LCCN: n88282472  MusicBrainz work: fc85fbd0-18dc-4bf0-b3ff-6c77142379f7  NLA: 35346309  NLG: 189570  NSK: 000077408  SUDOC: 028230795  VIAF: 92145857808123020242   WorldCat (עם VIAF): 92145857808123020242
ישיבת נחלת דוד

| --- | --- |


ישיבת נחלת דוד
 ישיבה
 השתייכות:  חרדים ליטאים
 תקופת הפעילות:  1955 (ישיבה גדולה) 1985 (ישיבה קטנה) – הווה
 שכבות לימוד:  שיעור א' - שיעור ג' (בישיבה הקטנה) שיעור א' ומעלה (בישיבה הגדולה)
 מספר כיתות:  2 כיתות בכל "שיעור"
 בעלי תפקידים
 ראש הישיבה:  הרב דוד סלומון
 משגיח:  הרב שרגא פלדמן
 מיקום
 מיקום:  רח' ריינס 35, כפר אברהם, פתח תקווה
 מדינה:  ישראל ישראל
 קואורדינטות:  32°05′40″N 34°53′46″E﻿ / ﻿32.094555555556°N 34.896055555556°E﻿ / 32.094555555556; 34.896055555556
  (למפת גוש דן מוגדלת) ישיבת נחלת דוד(למפת גוש דן רגילה) ישיבת נחלת דוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת נחלת דוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת נחלת דוד
 
ישיבת נחלת דוד היא ישיבה חרדית-ליטאית הממוקמת בשכונת כפר אברהם בפתח תקווה. המוסד כולל ישיבה גדולה וכולל אברכים. מייסד הישיבה וראשה היה הרב ברוך שמעון סלומון. לאחר פטירתו התמנה בנו, הרב דוד סלומון, כראש הישיבה הגדולה.
הישיבה הגדולה

הישיבה הגדולה הוקמה באמצע שנות ה-60 בביתו של הרב סלומון, שהקים את הישיבה לזכר אביו הרב דוד סלומון, רבה של כפר אברהם. בהמשך עברה הישיבה לבניין אחר. הישיבה מונה כ-130 תלמידים. לאחר פטירת הרב סלומון, מונה בנו הרב דוד סלומון למלא את מקומו, והרב אליעזר יהודה סלומון, מונה לר"מ בישיבה. במשך השנים כיהנו בה כמשגיחים הרב מאיר יצחק שפירא (אביו של הרב משה שפירא), הרב שרגא פלדמן (חתנו של אברהם ריין) והרב צבי צביאלי. לאחר מכן כיהן כמשגיח הרב גואל שוורץ.
הישיבה הקטנה

ישיבת נחלת דוד (נחל"ד) לצעירים הוקמה בשנת ה'תשמ"ה (1984). בראשות הישיבה, עד פטירתו, עמד הרב ברוך שמעון סלומון, ולצדו המשגיח הרב אשר זנובסקי. מכתבו האחרון של הסטייפלר היה לרב סלומון, ובו נכתבה ברכה לרגל הקמת הישיבה.
לאחר פטירת הרב סלומון התמנה בנו הרב ישראל משה לראשות הישיבה. לאחר מספר שנים, בחשוון תשע"ד, בעקבות חילוקי דעות בין ראש הישיבה החדש למשגיח הרב אשר זנובסקי, פרש הרב זנובסקי עם חלק מהר"מים ועם מרבית תלמידי הישיבה (כמאה וארבעים תלמידים), והקים את "הישיבה לצעירים פתח תקווה" בשכונת הדר גנים בפתח תקווה. במקומו התמנה כמשגיח הרב זליג ברוורמן, חתנו של הרב חיים קניבסקי. אולם כעבור מספר חודשים נסגרה הישיבה. כיום ישיבת "צעירים גני הדר" העתיקה את משכנה לבנין הישיבה, והרב סלומון משמש כנשיאה. בשנת תשע"ז העתיקה הישיב לצעירים פתח תקווה את משכנה לכפר אברהם בפתח תקווה ובראשות הישיבה עומד הרב (יוסף) אריה זוננשיין, שהיה ר"מ בישיבת נחל"ד לצעירים לפני הפילוג. נכון ל-2022 הישיבה מונה כ-160 תלמידים. בישיבת צעירים גני הדר כ 100 בחורים.
הערות שוליים

↑  ישראל כהן,'"`UNIQ--nowiki-00000003-QINU`"'‏סכסוך בישיבת "נחלת דוד" הוביל לפיצול הישיבה, באתר כיכר השבת, 1 באוקטובר 2013
| --- | --- |
בקרת זהויות :  NLI: 987007302903305171  VIAF: 156482560   WorldCat (עם VIAF): 156482560